106. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΣΩΤΕΡΙΚΩΝ Αριθ.51430 της 23/24 Ιουν.1982 (ΦΕΚ Β΄440) Ανασύνθεση των ειδικών Υπηρεσιακών και Υπηρεσιακών Πειθαρχικών Συμβουλίων των Νομαρχιακών Ταμείων του Κράτους. Έχοντας υπόψη: 1.Τις διατάξεις της παρ.2 του άρθρ.4 του Νόμ.1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ.4352/1964 και άλλες διατάξεις» και της παρ.1 του άρθρ.11 του Νόμ.1256/1982 «Για την πολυθεσία, την πολυαπασχόληση και την καθιέρωση ανωτάτου ορίου απολαβών, στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». 2.Τις διατάξεις τις σχετικές με τα Υπηρεσιακά Συμβούλια και τα Υπηρεσιακά Πειθαρχικά Συμβούλια των Ν.Π.Δ.Δ. 3.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων της ίδιας Υπηρεσίας, ανεξαρτήτως βαθμού, από ένα Υπηρεσιακό Συμβούλιο, που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα, αποφασίζουμε: 1.Τα προβλεπόμενα, από τις διατάξεις των άρθρ.3,4,5 και 6 του από 23/31.12.1955 Προσαρμοστικού Δ/τος «περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.», των άρθρ.146 και 165 του Νόμ.1811/1951 «περί Κώδικος καταστάσεως των δημοσίων, διοικητικών υπαλλήλων» όπως αντικαταστάθηκαν με το άρθρ.11 παρ.1 του Νόμ.417/1976 «περί επαναφοράς εν ισχύϊ των πειθαρχικών διατάξεων του Υπαλληλικού Κώδικος και τροποποιήσεως και συμπληρώσεως αυτών» (άρθρ.7 και 8 και 221 του Κ.Π.Δ.611/1977) και των άρθρ.30 και 37 του Νόμ.993/1979 «περί του επί σχέσει εργασίας ιδιωτικού δικαίου προσωπικού του δημοσίου κλπ.», Τριμελή και Πενταμελή Υπηρεσιακά και Πειθαρχικά Συμβούλια των Νομαρχιακών Ταμείων του Κράτους ανασυντίθενται με τον τίτλο «Ειδικό Υπηρεσιακό Συμβούλιο Νομαρχιακού Ταμείου . . .». 2.Το ανωτέρω Συμβούλιο ορίζεται τριμελές και συντίθεται ως εξής: α)Από ένα δικαστικό λειτουργό με βαθμό τουλάχιστο Πρωτοδίκη των πολιτικών ή διοικητικών δικαστηρίων, ως Πρόεδρο. β)Ως μέλη του Συμβουλίου: αα)Από ένα δημόσιο υπάλληλο με 5ο τουλάχιστο βαθμό, κλάδου ΑΤ αρμοδιότητας Υπουργείου Εσωτερικών και εν ελλείψει τούτου άλλου Υπουργείου. ββ)Από ένα υπάλληλο του οικείου Νομαρχιακού Ταμείου με 5ο τουλάχιστο βαθμό, του κλάδου ΑΤ και εν ελλείψει τούτου άλλου ΝΠΔΔ και εν ελλείψει και τούτου, ένα δημόσιο υπάλληλο με 5ο τουλάχιστο βαθμό, του κλάδου ΑΤ αρμοδιότητας του Υπουργείου Εσωτερικών ή άλλου Υπουργείου. 3.Ο πρόεδρος και τα μέλη του Συμβουλίου ορίζονται με ισάριθμους αναπληρωτές με απόφαση του κατά περίπτωση Νομάρχη, με διετή θητεία, που αρχίζει από την 1η Ιανουαρίου. Με την ίδια απόφαση ορίζεται γραμματέας του Συμβουλίου με τον αναπληρωτή του υπάλληλο του Νομαρχιακού Ταμείου με 6ο τουλάχιστο βαθμό. Η απόφαση αυτή εκδίδεται μέσα στο μήνα Δεκέμβριο του δευτέρου έτους της θητείας των μελών του Συμβουλίου. Κατά την πρώτη εφαρμογή της παρούσας απόφασης η θητεία των μελών του Συμβουλίου λήγει την 31 Δεκ. 1983. 4.Στο Συμβούλιο αυτό μεταβιβάζονται όλες οι αρμοδιότητες του κατά τα ανωτέρω Υπηρεσιακού και Πειθαρχικού Συμβουλίου. Το ίδιο Συμβούλιο είναι αρμόδιο για την κρίση των υποθέσεων, που εκκρεμούν, κατά την δημοσίευση της αποφάσεως αυτής. 5.Αναφορικά με την λειτουργία του Συμβουλίου αυτού έχουν εφαρμογή οι διατάξεις των παρ.3 έως και 10 του άρθρ.3 του από 23/31.12.55 προσαρμοστικού Δ/τος των παρ.3 και 4 του άρθρ.159 του Νόμ.1811/51, όπως αντικαταστάθηκαν με το άρθρ.17 του Νόμ.417/1976 (άρθρ.234 Κ.Π.Δ.611/ 1977), καθώς και οι λοιπές συναφείς διατάξεις του Υπαλληλικού Κώδικα (Κ.Π.Δ. 611/1977), όπως αυτός ισχύει, εφόσον συμβιβάζονται με τις ρυθμίσεις της απόφασης αυτής. 